<classify> DAMIAN MASYENENE, MWANZA Mabingwa wa Ligi Kuu Tanzania Bara, Simba SC, wanatarajiwa kuwawageni wa klabu ya Gwambina FC ya wilayani Misungwi mkoani Mwanza katika mchezowa kirafiki wa uzinduzi uwanja wa kisasa wa Gwambina Stadium utakaofanyika Juni21. Simba Sc wanatarajia kuwasiliwilayani humo Alhamisi Juni 20 ambapo uzinduzi wa uwanja huo utasindikizwa naburudani kadhaa za wasanii na ngoma za asili kutoka sehemu mbalimbali ikiwemobendi ya Twanga Pepeta ya jijini Dar es Salaam. Kwa mujibu wa Katibu Mkuu wa Gwambina FC, Daniel Kirahi,wamechagua kuwaalika Simba kwasababu ina mashabiki wengi na ni mabingwa wa nchihivyo itawasaidia kunogesha sherehe hizo na kujaza uwanja. Naye Kocha wa Gwambina FC, Fulgence Novatus, amesema mchezo huoambao ni sehemu ya michezo Sita ya kirafiki aliyoiandaa utasaidia kubainivijana atakaounda nao timu ya kiushindani. Uwanja huo upo katika Mtaa wa Mbela Kijiji cha Domi kilometatatu kutoka mji wa Misungwi na Kilometa 45 kutoka jijini Mwanza, una majukwaamanne yenye uwezo wa kubeba watazamaji zaidi ya 10,000 walioketi, hosteli zenyevyumba 17 vya wachezaji, nyumba ya kocha mkuu na wasaidizi wake, sehemu yachakula na eneo la kuegesha magari.  <topic>: MICHEZO 